[]

ส่วนที่ 1

ข้อมูลสรุป (Executive Summary)

บริษัท พรีเชียส ชิพปิ้ง จำกัด (มหาชน) ก่อตั้งในปี พ.ศ. 2532 และเข้าสู่ตลาดหลักทรัพย์ ในปี
พ.ศ. 2536
โดยดำเนินธุรกิจหลักเป็นเจ้าของเรือและให้บริการเช่าเหมาเรือขนส่งสินค้าแห้งเทกองเอนกประสงค์ขนาดเล็ก
บริษัทฯ ได้จัดโครงสร้างของบริษัทฯ โดยให้บริษัทย่อย เป็นเจ้าของเรือเพียง 1 ลำ
(บางบริษัทย่อยเป็นเจ้าของเรือ 2 ลำ) เพื่อจำกัดความรับผิด ซึ่งโครงสร้างของบริษัทฯ
ดังกล่าวก็มีลักษณะเหมือนกับโครงสร้างบริษัทเดินเรือทั่วไป

ปัจจุบัน บริษัทฯ มีเรือเทกองจำนวน 28 ลำ (“กองเรือ”) ซึ่งกองเรือของบริษัทฯ มี
เดดเวทตันรวมทั้งสิ้น 639,948 เดดเวทตัน โดยเรือ จำนวน 27
ลำจากเรือทั้งหมดเป็นเรือธงไทยและ จำนวน 1 ลำเป็นเรือธงบาฮามาส บริษัทฯ
จัดเป็นหนึ่งในบริษัทเดินเรือที่ใหญ่ที่สุดที่ดำเนินธุรกิจเป็นเจ้าของเรือขนาดเล็ก (Small handy
size) เพียงอย่างเดียวซึ่งรับขนสินค้าแห้งในตลาดการเดินเรือแบบไม่ประจำเส้นทาง
ซึ่งมีความหลากหลาย และมีลักษณะเฉพาะโดยมีบริษัทย่อยเป็นเจ้าของเรือ 2-3 ลำ

การดำเนินกิจการ ในรอบปีที่ผ่านมา บริษัทฯ มีรายได้รวมเป็นเงิน 3,402.39 ล้านบาท (ปี
2544: 4,056.01 ล้านบาท) และมีผลกำไรสุทธิเป็นเงิน 502.43 ล้านบาท (ปี 2544:
กำไรสุทธิ 673.32 ล้านบาท) ทั้งนี้รวมถึงกำไรสุทธิจากอัตราแลกเปลี่ยนจำนวน 73.12 ล้านบาท
(ปี 2544: ขาดทุนจากอัตราแลกเปลี่ยน 75.46 ล้านบาท) ส่วนของผู้ถือหุ้นยังอยู่ในเกณฑ์เพิ่มขึ้นที่
676.59 ล้านบาท (ปี 2544: 474.04 ล้านบาท) สินทรัพย์รวมของบริษัทฯ ลดลงมาอยู่ที่
5,103.84 ล้านบาท (ปี 2544: 5,802.97 ล้านบาท)

ในระหว่างปีที่ผ่านมาบริษัทฯ มีกำไรสุทธิจากการดำเนินงานก่อนขาดทุนจากอัตราแลกเปลี่ยน
ค่าภาษีเงินได้ และรายการพิเศษเป็นจำนวน 338.55 ล้านบาท
เพราะมีค่าใช้จ่ายครั้งเดียวสำหรับบัญชีสำรองผลขาดทุนอันเนื่องมาจากโครงการร่วมทุนและภาระผูกพันจากการค้ำประกันจ่าย
มิเช่นนั้นตัวเลขผลกำไรจากการดำเนินงานในปี 2545 น่าจะเป็นจำนวน 531.49 ล้านบาท
ในขณะที่ความพยายามที่จะขายโครงการร่วมทุนยังดำเนินต่อไปแต่ผู้บริหารของบริษัทฯเห็นว่าจะเป็นการรอบคอบกว่าที่จะตั้งสำรองผลขาดทุนจากเงินลงทุนในโครงการร่วมทุนเนื่องจากโครงการร่วมทุนดังกล่าวได้ล่าช้าจากเหตุผลต่างๆกันไป
แต่เหตุผลสำคัญที่ทำให้โครงการล่าช้าก็คือการที่จะต้องได้รับการอนุมัติจากรัฐบาลและหน่วยงานราชการที่เกี่ยวข้องหลายขั้นตอน
นอกจากนี้บริษัทฯประสบความสำเร็จในการเจรจาต่อรองกับธนาคารในเรื่องหนังสือค้ำประกันเก่าที่บริษัทฯได้ออกโดยได้ยุติการเรียกร้องที่จำนวนเงิน
0.75 ล้านเหรียญสหรัฐ ต่อสิ่งที่ธนาคารได้เรียกร้องเป็นเงิน 6.50 ล้านเหรียญสหรัฐ

ในส่วนของการทำกำไร บริษัทฯมีรายได้ค่าระวางต่อวันต่อลำเรือในระดับเดียวกับปีก่อน (ปี 2544)
อย่างไรก็ตาม รายได้รวมมีตัวเลขที่ต่ำกว่าปีก่อนนั้น
เหตุผลหลักมาจากการจำนวนวันเดินเรือลดลงเป็นผลจากจำนวนเรือที่ลดลงจาก 31
ลำเมื่อปลายปีก่อน (ปี 2544) เหลือเพียง 28 ลำเมื่อปลายปี 2545
บริษัทฯยังคงนโยบายที่จะรัดเข็มขัดค่าใช้จ่ายในการบริหารเรืออยู่ต่อไปทำให้ต้นทุนการเดินเรือต่อวันต่อลำใกล้เคียงกับปีก่อน
ระยะเวลาหยุดเรือเพื่อการซ่อมบำรุง(Downtime)อยู่ในระดับที่น่าพอใจโดยเฉลี่ยน้อยกว่า 10
วันต่อลำเรือ
ผลของความสามารถในการทำกำไรและต้นทุนดอกเบี้ยที่ลดลงทำให้บริษัทฯไม่ประสบกับปัญหาการขาดสภาพคล่องใด

ในเรื่องหุ้นกู้แปลงสภาพที่ไถ่ถอนได้(RCD)ที่จะถึงกำหนดต้องแปลงสภาพเป็นหุ้นทุนในเดือนมกราคมเนื่องจากบริษัทไม่สามารถหาเงินทุนมาไถ่ถอนได้
ในปลายปี 2545
บริษัทมีการเจรจาและเสนอต่อผู้ถือหุ้นกู้RCDให้มีการแก้ไขเงื่อนไขของหุ้นกู้เพื่อประโยชน์ของผู้หุ้นกู้และผู้ถือหุ้นของบริษัท
และในเดือนมกราคม 2546 ผู้ถือหุ้นกู้RCDได้มีมติที่จะแก้ไขข้อกำหนดเงื่อนไขของหุ้นกู้RCD
โดยข้อกำหนดเงื่อนไขใหม่ที่สำคัญได้แก่ ให้ยกเลิกเงื่อนไขในการแปลงสภาพ
หุ้นกู้จะถึงกำหนดครบอายุในอีก 6 ปีนับจากวันที่มีผลบังคับใช้
กล่าวคือวันครบกำหนดของหุ้นกู้ยูโรจะครบกำหนดในวันที่ 16 มกราคม พ.ศ. 2552
และหุ้นกู้เงินบาทจะครบกำหนดในวันที่ 17 มกราคม พ.ศ. 2552
โดยหุ้นกู้ยูโรจะมีอัตราดอกเบี้ยคงที่ที่ 4.25% ต่อปีตลอดอายุ และหุ้นกู้ไทยบาทมีอัตราดอกเบี้ย 5%
ต่อปีในช่วง 3 ปีแรก และ 6% ต่อปีในปีต่อๆไปจนครบกำหนด
การเปลี่ยนแปลงเหล่านี้ได้ขจัดปัญหาความกลัวการลดลงในสัดส่วนการถือหุ้นของผู้ถือหุ้นปัจจุบันลงไปอย่างสิ้นเชิง
อีกทั้งยังทำให้บริษัทมีเงินทุนที่มีต้นทุนที่เหมาะสมในระยะเวลายาว
สิ่งนี้จะสร้างมูลค่าเพิ่มให้กับผู้ถือหุ้นของบริษัทฯ

ในเรื่องของธุรกิจเดินเรือในอนาคตจะมองจากปัจจัยที่มีผลต่ออุปสงค์และอุปทานกล่าวคืออุปทานเรือในกลุ่มเดียวกับพีเอสแอลมีมากกว่าร้อยละ 52.5 ของกองเรือโลกจะมีอายุมากกว่า 20 ปี จึงมีการคาดการณ์ว่าอัตราการปลดระวางเรือใน 2 – 3 ปีข้างหน้าเป็นเช่นเดียวกับในอดีตที่ผ่านมา ดังนั้นอัตราการลดลงสุทธิของกองเรือจะเป็นประโยชน์ต่ออัตราค่าระวางเรือ ด้านปัจจัยที่มีผลต่ออุปสงค์ได้แก่สถานการณ์ด้านการเมืองระหว่างประเทศที่ประเทศอิรักได้แสดงท่าทีที่จะยืดเยื้ออีกนานทำให้การเจริญเติบโตของเศรษฐกิจโลกในช่วงปี 2545 ชะลอตัวลงพร้อมๆกับราคาน้ำมันโลกที่เพิ่มขึ้น ดังนั้นถ้าสถานการณ์ตึงเครียดจะจบลงอย่างรวดเร็วภายในครึ่งปีแรกของปี 2546แล้วก็จะเป็นปีที่มีความก้าวหน้าดีมากอีกปีหนึ่ง อย่างไรก็ตามถ้าการแก้ไขวิกฤติการณ์นี้ใช้เวลายืดเยื้อออกไปอีกหรือไม่อาจแก้ไขวิกฤติการณ์ได้ภายในช่วงปี2546จะทำให้เศรษฐกิจโลกถดถอยลง ราคาน้ำมันโลกอยู่ในระดับที่สูงและความไร้เสถียรภาพในทางเศรษฐศาสตร์ ซึ่งจะกระทบต่ออุปสงค์ของกองเรือพีเอสแอล แต่ถ้าในสถานะการณ์ปกติบริษัทคาดว่าครึ่งแรกของปี2546จะดีกว่าครึ่งปีหลัง อย่างไรก็ตามถ้าการแก้ไขสถานะการณ์ในอิรักเป็นไปด้วยความรวดเร็วครึ่งปีหลังของปี2546อาจพลิกกลับมาดีเหมือนครึ่งปีแรก มีการคาดการณ์ว่าเนื่องจากการปลดระวางเรือเก่าและการเพิ่มเรือต่อใหม่ในอัตราน้อยกว่าดังที่กล่าวข้างต้นจะทำให้มีอัตราลดลงสุทธิด้านอุปทานไปจนถึงปี 2548 ซึ่งจะช่วยลดช่องว่างระห่างอุปสงค์และอุปทานในกองเรือเอนกประสงค์ขนาดเล็กนี้ลงได้

โดยสรุปบริษัทฯได้บริหารกิจการให้ผ่านพ้นช่วงเวลาที่ยากลำบากที่สุดนี้มาด้วยความสง่างาม
สิ่งเหล่านี้สะท้อนให้เห็นชัดเจนถึงการเสียสละ
การทำงานหนักของมืออาชีพของบุคลากรรวมถึงบรรดาเจ้าหน้าที่ประจำการบนเรือของพีเอสแอลทุกคนที่เป็นองค์ประกอบสำคัญของบริษัทฯ